**CENU APTAUJAS**

**NOLIKUMS**

**“Ēdināšanas pakalpojuma sniegšana Bauskas apvienības pārvaldes rīkotajos pasākumos”,**

**identifikācijas numurs BAP/2-1//2025/2**

Bauskā, Bauskas novadā Nolikuma datums ir pievienotā elektroniskā paraksta

un laika zīmoga datums

1. **Pasūtītājs**

|  |  |
| --- | --- |
| **Nosaukums** | Bauskas novada pašvaldības iestāde “Bauskas apvienības pārvalde” |
| **Juridiskā adrese** | Uzvaras iela 6, Bauska, Bauskas nov., LV-3910 |
| **Reģistrācijas numurs** | 50900038281 |

1. **Iepirkuma priekšmets**

Ēdināšanas pakalpojuma sniegšana, saskaņā ar tehnisko specifikāciju (Nolikuma 1.pielikums) un Finanšu piedāvājumu (Nolikuma 3.pielikums).

Finanšu piedāvājumā ir uzrādīti ēdieni, kurus Pasūtītājs pasūtīs pārsvarā. Pasūtītājs patur tiesības pēc nepieciešamības pasūtīt citus Finanšu piedāvājumu nenorādītus ēdienus, un piegādātājam jānodrošina iespēja piegādāt plašāku ēdienu klāstu.

1. **Identifikācijas numurs**: **BAP/2-1/2025/2**
	1. Par Cenu aptaujas noteikumiem: Bauskas apvienības pārvaldes vadītājas vietniece Dace Šķiliņa, e-pasts: dace.skilina@bauskasnovads.lv , tālr. +371 27234030.
	2. Par tehnisko specifikāciju : Codes un Mežotnes pagasta nodaļas vadītājs Zigurds Kalējs, e-pasts: zigurds.kalejs@bauskasnovads.lv , tālr. +371 27802519.
2. **Piedāvājumu iesniegšana, iesniegšanas veids un termiņš:**
	1. Pretendents iesniedz vienu piedāvājumu. Piedāvājumu variantu iesniegšana nav pieļaujama un ir par pamatu pretendenta piedāvājuma noraidīšanai;
	2. Iepirkuma priekšmets netiek dalīts daļās. Pretendents piedāvājumu drīkst iesniegt par visu iepirkuma priekšmeta apjomu.
	3. Pretendents savu piedāvājumu iesniedz **elektroniski līdz 2025. gada 30.janvārim plkst. 12:00**, nosūtot uz e-pasta adresi: bauska.parvalde@bauskasnovads.lv .
	4. Pretendents piedāvājumu paraksta ar drošu elektronisko parakstu un laika zīmogu vai iesniedz elektroniskus papīra formas dokumentu faksimilattēlus ar visām oriģināla dokumenta grafiskajām un citām īpatnībām. Ja iesniegti oriģināla papīra dokumenta faksimilattēli, Pretendentam pēc Pasūtītāja pieprasījuma vienas dienas laikā jāiesniedz oriģinālie papīra formas dokumenti.
	5. Pretendents tiesīgs iesniegt šifrētus dokumentus. Ja iesniegti šifrēti dokumenti, Pretendents ne vēlāk kā 30 minūšu laikā pēc piedāvājumu iesniegšanas termiņa beigām Pasūtītāja kontaktpersonai nosūta derīga elektroniska atslēga vai parole šifrētā dokumenta atvēršanai.
3. **Līguma nosacījumi:**
	1. Līgums tiek īstenots atbilstoši faktiski nepieciešamajam apjomam par plānoto līguma summu, kura nepārsniedz 9999.99 EUR bez PVN.
	2. Pasūtītājs līguma ietvaros nav saistīts ar visu plānoto līguma summu, un līguma darbības laikā var pasūtīt ēdienus par mazāku summu, atbilstoši faktiski nepieciešamajam ēdienu apjomam.
	3. Līguma izpildes laiks ir 36 (trīsdesmit seši) mēneši no līguma spēkā stāšanās dienas vai līdz plānotās līguma summas izlietojumam, atkarībā no tā, kurš no nosacījumiem iestājas pirmais.
	4. Pakalpojuma sniegšanas vieta: Pasūtītāja norādītā adrese Bauskas apvienības pārvaldes teritorijā.
	5. Līgums ar pēcapmaksu. Apmaksa tiek veikta pa daļām 10 (desmit) darba dienu laikā pēc faktiski veiktās piegādes un nodošanas - pieņemšanas akta abpusējas parakstīšanas dienas un rēķina saņemšanas, pārskaitot naudu Izpildītāja norādīto bankas kontu;
4. **Prasības pretendentam**

Pretendents ir fiziskā vai juridiskā persona, kura līdz līguma slēgšanas dienai ir reģistrēta, licencēta un/vai sertificēta atbilstoši attiecīgās valsts normatīvo aktu prasībām, tiesīga nodarboties ar komercdarbību un sniegt Pasūtītājam nepieciešamos pakalpojumus.

1. **Iesniedzamie dokumenti:**
	1. Pieteikums dalībai cenu aptaujā, atbilstoši 2.pielikumam;
	2. Finanšu piedāvājums, atbilstoši 3.pielikumam.
2. **Piedāvājuma izvēles kritērijs**
	1. No piedāvājumiem, kas atbilst visām prasībām, tiks izvēlēts saimnieciski izdevīgākais piedāvājums (gadījumā, ja tiks nolemts piešķirt līguma slēgšanas tiesības).
	2. Piedāvājuma izvēles kritērijs ir saimnieciski visizdevīgākais piedāvājums ar vislielāko punktu skaitu, kuru veido kritēriju novērtējumu summa.
	3. **Saimnieciski visizdevīgākā piedāvājuma izvēles kritēriji un to skaitliskās vērtības** (piedāvājums, kas ir saņēmis lielāko punktu skaitu, tiek atzīts par saimnieciski izdevīgāko):

|  |  |  |  |
| --- | --- | --- | --- |
| **Nr.****p.k.** | **Vērtēšanas kritērijs** | **Maksimālais punktu skaits** | **Vērtēšanas metodika** |
| 1. | Finanšu piedāvājumā uzskaitīto vienības cenu kopsumma, EUR bez PVN (A) | **80** | **A = Ax / Ay \* 80,** kur:Ax - zemākā vienību cenu summa;Ay - vērtējamā vienību cenu summa;A- vērtējamā kritērija iegūtais punktu skaitsApgrieztās proporcionalitātes princips |
| 2. | Atlaide ēdieniem kuri nav iekļauti piedāvājumā, % (B) | **20** | **B = Bx / By \* 20,** kur:Bx - vērtējamā atlaide;By - lielākā atlaide;B - vērtējamā kritērija iegūtais punktu skaitsProporcionalitātes princips |
| **Maksimālais iespējamais kopējais punktu skaits (P)** | **100** | P=A+BTiek summēts katra kritērija vērtējums, kas noapaļots līdz divām zīmēm aiz komata. |

**Pasūtītājs slēgs līgumu ar izvēlēto Piegādātāju. Ja Pretendents atsakās parakstīt Pasūtītāja nosūtīto līgumu, Pasūtītājam ir tiesības piedāvāt slēgt līgumu nākamajam saimnieciski izdevīgākajam Pretendentam.**

Bauskas novada pašvaldības iestāde

“Bauskas apvienības pārvalde” vadītāja L.Vasiļauska

**1.pielikums**

**TEHNISKĀ SPECIFIKĀCIJA**

**CENU APTAUJĀ**

**“****Ēdināšanas pakalpojuma sniegšana Bauskas apvienības pārvaldes rīkotajos pasākumos”,**

**identifikācijas numurs BAP/2-1/2025/2**

1. Izpildītājs nodrošina ēdināšanas pakalpojumu Bauskas apvienības pārvaldes (turpmāk – Pasūtītājs) rīkotajos semināros, pasākumos, delegāciju uzņemšanas pasākumos Pasūtītāja norādītā vietā Bauskas apvienības pārvaldes teritorijā (turpmāk-Pakalpojums).
2. Viena pasākuma vidējais dalībnieku skaits: semināru kafijas pauzēs, pusdienās, delegāciju uzņemšanai – no 10 līdz 70 personām; svinīgajās pieņemšanās – līdz 500 personām. Precīzs dalībnieku skaits tiek saskaņots ar izpildītāju ne vēlāk kā 2 (divas) dienas pirms Pakalpojuma sniegšanas dienas.
3. Izpildītājs par Pakalpojuma datumiem, laiku un ēdienkarti tiek informēts ne vēlāk kā 5 (piecas) darba dienas iepriekš. Pēdējās izmaiņas (līdz 10% no kopējā līguma apjoma, iespējamas ne vēlāk kā 72 stundas pirms pasākuma.
4. Izpildītājs piedāvā veselīgus ēdienus, kas nesatur daļēji hidrogenētus augu taukus, vairākkārt karsētas taukvielas, krējuma un siera izstrādājumus, buljona un zupu koncentrātus, sausos ķīseļa koncentrātus, ātri pagatavojamās kartupeļu biezputras, pusfabrikātus, augu eļļu, kas ir ražota no ģenētiski modificētām izejvielām.
5. Augļi un ogas atbilst sezonai. Sulas un nektāri ir gatavoti no koncentrētām sulām un biezeņiem, bez konservantiem, no dabīgām izejvielām, bez stabilizētāju pievienošanas.
6. Izpildītājs Pakalpojuma ietvaros nodrošina:
	1. galdu klāšanu un uzkopšanu, izmantojot savus galdautus, traukus un salvetes u.c., nelietojot vienreizējos traukus (izņemot gadījumos, kad tas ir saskaņots ar Pasūtītāju);
	2. ēdienu piegādi pārtikas pārvadāšanai piemērotos speciālos konteineros un slēgtos traukos;
	3. lina vai augstvērtīgas kokvilnas galdautu un tiem pieskaņotu galdu svārku izmantošanu (galdautiem un galdu svārkiem jābūt koptiem, tīriem, bez defektiem, izgludinātiem, galda etiķetes prasībām atbilstošā izmērā);
	4. salvetes, kas ir baltas vai pieskaņotas galdautam un ir galda etiķetei atbilstošā izmērā;
	5. tīrus un koptus traukus, glāzes, galda piederumus, paplātes un termosus (traukiem jābūt vairākkārt lietojamiem, klasiskiem, viegliem un izturīgiem. Galda piederumiem jābūt izturīgiem pret skābu vidi un koroziju, piemēram, nerūsējoša tērauda);
	6. pārtikas produktu atbilstību normatīvajiem aktiem un kontroles pasākumus pārtikas piesārņojuma novēršanai ēdienu piegādes laikā;
	7. visu ar Pakalpojuma sniegšanu saistīto izmaksu (transportēšanas, darbaspēka, nodokļu, ēdienu pagatavošanas, u.tml.), iekļaušanu iepriekš piedāvātajā Pakalpojuma cenā.
7. Izpildītājs piegādā finanšu piedāvājumā uzskaitītos ēdienus, par cenu kādu norādījis piedāvājumā.
8. Ēdieniem, kuri nav norādīti finanšu piedāvājumā Izpildītājs piemēro piedāvāto atlaidi.